Τα παπούτσια τένις δεν έχουν την ίδια απόδοση εφ' όρου ζωής. Για να διαπιστώσεις ότι ήρθε η ώρα να αγοράσεις καινούργιο ζευγάρι, πρέπει να παρατηρήσεις την εξωτερική τους σόλα. Εάν η επιφάνεια της έχει αρχίσει να χάνει το ανάγλυφο σχήμα της και να φαίνεται ως ενιαίο τότε τα παπούτσια αρχίζουν να χάνουν την υποστήριξή τους και την ικανότητα απότομων αλλαγών κατεύθυνσης. Άλλος ένας παράγοντας είναι κατά πόσο συχνά παίζεις τένις. Εάν για παράδειγμα παίζεις τένις 2-3 φορές την εβδομάδα τότε ανά έξι μήνες περίπου καλό θα ήταν να πάρεις νέο ζευγάρι. Τέλος εάν παίζεις τένις σε σκληρά γήπεδα σε σχέση με τις χωμάτινες επιφάνειες, πάλι η αλλαγή των τένις παπουτσιών πρέπει να είναι πιο συχνή.